cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1400
title: การประยุกต์ใช้โครงข่ายประสาทเทียมในการตรวจสอบคุณภาพของกระบวนการหมักเบียร์ในครัวเรือน

description: วิทยานิพนธ์นี้นำเสนอรายละเอียดในการพัฒนาระบบการวัดปริมาณแอลกอฮอล์ในกระบวนการหมักคราฟท์เบียร์ และทำการสร้างโมเดลโครงข่ายประสาทเทียมในการประมาณค่า วัตถุประสงค์ในการพัฒนาระบบคือ เพื่อสร้างอุปกรณ์ที่สามารถใช้งานวัดปริมาณแอลกอฮอล์ได้ในระดับครัวเรือน ด้วยต้นทุนต่ำ อุปกรณ์ที่สร้างขึ้นจะทำงานด้วยระบบการวัดแบบปิดมีแก๊สเซ็นเซอร์ (MQ303A) ทำหน้าที่ตรวจจับปริมาณแอลกอฮอล์ และมีเซ็นเซอร์วัดอุณหภูมิ (DS18B20) ทำหน้าที่เป็นเซ็นเซอร์วัดอุณหภูมิภายในถังหมัก และบอร์ด Arduino UNO ทำหน้าที่ประมวลผลและสั่งงานเซ็นเซอร์ ผู้วิจัยได้ทดลองหมักเบียร์ที่มีความแตกต่างกันของระดับความเข้มข้นน้ำตาล โดยเมื่อความเข้มข้นน้ำตาลแตกต่างกันจะส่งผลในปริมาณแอลกอฮอล์ที่ได้จากการหมักแตกต่างกัน การวัดทดสอบใช้ระยะเวลาในการวัดเก็บข้อมูล 14 วัน ในกระบวนการหมักจะควบคุมอุณหภูมิ 19 องศาเซลเซียส และปริมาณที่ใช้ในการหมักเท่ากันทุกการทดลอง คือ 15 ลิตร ข้อมูลจากการวัดได้นำไปวิเคราะห์เพื่อสร้างโมเดลโครงข่ายประสาทเทียมที่เหมาะสม พบว่าโมเดลที่รูปแบบพยากรณ์ที่เหมาะสม มี Hidden layer เท่ากับ 12 จะทำให้การประมาณค่าได้ใกล้เคียงที่สุด ผู้วิจัยได้ทำการสอบถามกลุ่มตัวอย่างจำนวน 29 คน เกี่ยวกับรสชาติของเบียร์ที่ทำการหมัก และได้นำข้อมูลมาสร้างโมเดล สำหรับจำนวนระดับความพึงพอใจมี Hidden layer เท่ากับ 15 ทำให้การประมาณค่ามีความผิดพลาดน้อยที่สุด การทดสอบระบบการวัดนี้มีร้อยละความผิดพลาด 2 % สามารถนำไปพัฒนาในการวัดแอลกอฮอล์ในกระบวนการผลิตประเภทอื่นๆ ได้
DOI: 10.14457/tu.the.2016.1401
title: จุดบกพร่องงานก่อสร้างและค่าซ่อมแซมในโครงการก่อสร้างอาคารสูง กรณีศึกษาโครงการ เดอะ ลุมพินี 24

description: งานก่อสร้างอาคารพักอาศัยมักประสบปัญหาเรื่องคุณภาพงานในการส่งมอบงาน  ทำให้เจ้าของหรือลูกค้าไม่รับมอบงานโดยง่าย  จนส่งผลให้เกิดความล่าช้าและค่าใช้จ่ายตามมา  งานวิจัยนี้มีวัตถุประสงค์เพื่อจัดลำดับความสำคัญของความบกพร่องงาน  วิเคราะห์หาสาเหตุและศึกษาค่าใช้จ่ายในการซ่อมแซมจุดบกพร่องเปรียบเทียบกับงบประมาณก่อสร้าง  ข้อมูลที่ใช้วิจัยรวบรวมจากบันทึกการส่งมอบห้องพักจำนวน 200 ห้อง โดยแบ่งข้อมูลออกเป็น 2 ส่วนคือ (1) ในขั้นตอนก่อสร้างซึ่งตรวจงานโดยผู้ควบคุมงาน และ (2) ในขั้นตอนส่งมอบซึ่งตรวจสอบโดยลูกค้า  จุดบกพร่องที่สำรวจได้ถูกจำแนกออกเป็น 8 หมวดงาน คือ งานโครงสร้าง งานพื้น งานผนัง งานฝ้า งานบัวเชิงผนัง งานประตู-หน้าต่าง งานระบบสุขาภิบาล และงานระบบไฟฟ้า  ผลการศึกษาพบว่าหมวดงานที่ตรวจพบจุดบกพร่องมากที่สุด 3 ลำดับแรกคือ งานผนัง งานประตู-หน้าต่าง และงานพื้น  โดยมีจำนวนจุดบกพร่องเฉลี่ยในขั้นตอนการส่งมอบงานเท่ากับ 12.88% ของจำนวนจุดบกพร่องทั้งหมดที่ตรวจพบในขั้นตอนก่อสร้าง สาเหตุหลัก 5 ประการของจุดบกพร่องในงานเกิดจากบุคลากร  เครื่องจักรอุปกรณ์  วัสดุ  ขั้นตอนการทำงาน  และจากสภาพแวดล้อม  ทั้งนี้ค่าใช้จ่ายในการซ่อมแซมจุดบกพร่องของงานคิดเป็น 4.03% ของงบประมาณค่าก่อสร้าง  เมื่อเปรียบเทียบค่าใช้จ่ายในการซ่อมแซมที่ได้จากงานวิจัยนี้กับงานวิจัยอื่น พบว่ามีค่าแตกต่างกันอยู่ไม่เกิน ±1%
DOI: 10.14457/tu.the.2016.1402
title: ปัจจัยที่ส่งผลต่อพฤติกรรมการตรวจเต้านมด้วยตนเองของหญิงไทยในจังหวัดลำปาง

description: ารตรวจเต้านมด้วยตนเองเป็นหนึ่งในนโยบายของกระทรวงสาธารณสุขในการคัดกรองมะเร็งเต้านม ผลการดำเนินงานที่ผ่านมา พบว่า ข้อมูลตัวชี้วัดแสดงให้เห็นว่าการตรวจเต้านมด้วยตนเองในเขตบริการสุขภาพที่ 1 ไม่ผ่านเกณฑ์ร้อยละ 80 ดังนั้นการศึกษาครั้งนี้เป็นการศึกษาเชิงวิเคราะห์ (Analytical cross sectional study) มีวัตถุประสงค์เพื่อศึกษาความชุกของพฤติกรรมการตรวจเต้านมด้วยตนเองของหญิงไทยในจังหวัดลำปาง ความถูกต้องของการตรวจเต้านมด้วยตนเองของหญิงไทยในจังหวัดลำปางและปัจจัยส่วนบุคคล ปัจจัยนำ ปัจจัยเอื้อ ปัจจัยเสริมที่มีความสัมพันธ์กับพฤติกรรมการตรวจเต้านมด้วยตนเอง กลุ่มตัวอย่างเป็นหญิงไทยที่มีภูมิลำเนา                   และที่อยู่อาศัยภายในจังหวัดลำปาง อายุ 30-59 ปี จำนวน 400 คน คัดเลือกโดยการสุ่มตัวอย่าง แบบหลายขั้นตอน เก็บข้อมูลโดยใช้แบบสัมภาษณ์ที่มีโครงสร้าง และการประเมินการตรวจเต้านมกับหุ่นสาธิต (Breast Model) วิเคราะห์ข้อมูลโดยใช้สถิติเชิงพรรณนาและสถิติเชิงอนุมาน คือ  Chi-squared test และ Logistic regression analysis นำเสนอค่าความสัมพันธ์ด้วย Odds ratio (OR) และช่วงความเชื่อมั่นที่ร้อยละ 95 (95%CI) ผลการวิจัยพบว่า ความชุกของพฤติกรรมการตรวจเต้านมด้วยตนเอง คิดเป็นร้อยละ 45.50  ความถูกต้องของการตรวจเต้านมโดยส่วนใหญ่ พบว่าท่าที่ใช้ในการตรวจและท่าที่ใช้ในการคลำไม่พบความถูกต้อง ส่วนผลการวิเคราะห์แบบพหุลอจิติก                                    พบว่า ปัจจัยที่มีความสัมพันธ์กับพฤติกรรมการตรวจเต้านมด้วยตนเองอย่างมีนัยสำคัญทางสถิติ (p&lt;0.05)                      ปัจจัยส่วนบุคคล ได้แก่ อายุ 40 – 49 ปี (OR=18.58, 95%CI=6.90 – 50.02) อายุ 50 – 59 ปี (OR=5.18, 95%CI=1.96 – 13.67) การอาศัยอยู่นอกเขตเทศบาล (OR=2.67, 95%CI=1.52 – 4.72) ปัจจัยนำด้านความรู้ระดับปานกลาง (OR=1.99, 95%CI=1.18 – 3.35) ความรู้ระดับสูง (OR=6.78, 95%CI=2.68 –17.14) ปัจจัยเอื้อ ได้แก่ ความสะดวกระดับปานกลาง (OR=2.95, 95%CI=1.03 – 10.43) ความสะดวกระดับสูง (OR=3.01, 95%CI=1.02 – 9.18) ปัจจัยเสริม ได้แก่ การได้รับแรงสนับสนุนทางสังคมระดับปานกลาง (OR=0.41, 95%CI=0.19 – 0.87) การได้รับแรงสนับสนุนทางสังคมระดับสูง (OR=0.76, 95%CI=0.41 – 0.98) ดังนั้นบุคลากรทางการแพทย์ควรมีการส่งเสริมให้ความรู้เกี่ยวกับมะเร็งเต้านมและการตรวจเต้านมด้วยตนเองที่ถูกต้อง โดยเฉพาะอย่างยิ่งใน กลุ่มสตรีอายุ 30 - 39 ปี ซึ่งเป็นวัยทำงานและอาศัยในเขตเทศบาลซึ่งมีอัตราการตรวจเต้านมด้วยตนเองต่ำกว่าสตรีที่อาศัยนอกเขตเทศบาล ทั้งนี้อาจมีการรณรงค์เชิงรุกโดยการอบรมให้ความรู้ในสถานที่ทำงาน/สถานที่ประกอบการ
DOI: 10.14457/tu.the.2017.258
title: Communication apprehension in L1 and L2 of Thai flight attendants in an international airline

description: Success of an organization depends, to a great extent, on good communication of employees. In an international company especially, such as an airline, English is usually required to be widely accepted in communication. For Thai people, English is considered a second language; an L2. In order to keep up with the world safety standard, flight attendants must be able to communicate in English without hesitation. However, some of them might have anxiety in communication when they use English. As a result, this research study aims to investigate communication apprehension (CA) in English (L2) among flight attendants of an international airline company, and to compare their CA in L2 with their CA in L1, that is, when they are using Thai, their native language. The research result revealed that CA in L2 was found to be higher than CA in L1 in every dimension.
DOI: 10.18715/wdmam.2.0
title: World Digital Magnetic Anomaly Map2.0

description: The WDMAM.2.0 (World Digital Magnetic Anomaly Map) is an international scientific project under the auspices of IAGA (International Association of Geomagnetism and Aeronomy) and CGMW (Commission for the Geological Map of the World), aiming to compile, assemble in a consistent way and make available magnetic anomalies caused by the Earth lithosphere on continental and oceanic areas all over the World.  The WDMAM.2.0 data are available at www.wdmam.org (license CC BY-NC 4.0). The method used to build the map are described in Lesur et al., 2016. Specific developments on the oceanic areas are described in Dyment et al. (2015).
LESUR, V., HAMOUDI, M., CHOI, Y., DYMENT, J.  THEBAULT, E., 2016 - Building the second version of the World Digital Magnetic Anomaly Map (WDMAM), Earth Planet. Space, doi: 10.1186/s40623-016-0404-6.
DYMENT, J., CHOI, Y., HAMOUDI, M., LESUR, V.  THEBAULT, E., 2015 - Global equivalent magnetization of the oceanic lithosphere, Earth Planet. Sci. Lett., 430, 54-65, doi:10.1016/j.epsl.2015.08.002.
DOI: 10.5281/zenodo.1162405
title: Set-Shifting In Egernia Striolata

description: Data collected during a study looking at the set-shifting ability of Egernia striolata, an Australian lizard species. The code used to analyse the raw data is provided.
description: Found an error in the code for plotting the results. This error was resolved and the changed R code uploaded.
DOI: 10.5281/zenodo.1162406
title: Set-Shifting In Egernia Striolata

description: Data collected during a study looking at the set-shifting ability of Egernia striolata, an Australian lizard species. The code used to analyse the raw data is provided.
description: Found an error in the code for plotting the results. This error was resolved and the changed R code uploaded.
DOI: 10.7910/dvn/t4hba3/3uiv8q
title: 114.gexf
DOI: 10.7910/dvn/t4hba3/afv63n
title: 323.gexf
DOI: 10.7910/dvn/t4hba3/evsddu
title: 112.gexf
DOI: 10.7910/dvn/t4hba3/gxbs7a
title: 794.gexf
DOI: 10.7910/dvn/t4hba3/kngscv
title: 510.gexf
DOI: 10.7910/dvn/t4hba3/ncxpb0
title: 662.gexf
DOI: 10.7910/dvn/t4hba3/pmptjd
title: 307.gexf
DOI: 10.7910/dvn/t4hba3/tu3i2o
title: 519.gexf
DOI: 10.7910/dvn/t4hba3/uqh8xq
title: 206.gexf
DOI: 10.14457/tu.the.2016.1403
title: ปัจจัยที่มีความสัมพันธ์กับการมาฝากครรภ์ล่าช้าของหญิงตั้งครรภ์ พื้นที่โซนตะวันชิงพลบ อำเภอเมือง จังหวัดลำพูน

description: การศึกษาครั้งนี้เป็นการศึกษาเชิงสำรวจ (Survey Research) มีวัตถุประสงค์เพื่อศึกษาปัจจัยนำ ปัจจัยเอื้อ และปัจจัยเสริมของหญิงตั้งครรภ์ที่มาฝากครรภ์ครั้งแรกล่าช้า และศึกษาปัจจัยที่มีความสัมพันธ์กับการมาฝากครรภ์ครั้งแรกล่าช้า ของหญิงตั้งครรภ์ พื้นที่โซนตะวันชิงพลบ อำเภอเมือง จังหวัดลำพูน กลุ่มตัวอย่างที่ใช้ในการศึกษาคือหญิงตั้งครรภ์ที่มาฝากครรภ์ล่าช้าในเขตพื้นที่โรงพยาบาลส่งเสริมสุขภาพตำบลโซนตะวันชิงพลบ อำเภอเมือง จังหวัดลำพูน จำนวน 161 คน ใช้แบบสอบถามเป็นเครื่องมือ ในการเก็บรวบรวมข้อมูล วิเคราะห์ข้อมูลโดยใช้สถิติเชิงพรรณนาและสถิติเชิงอนุมานวิเคราะห์หาความสัมพันธ์ด้วยสถิติทดสอบ Chi-square และ Fisher’s Exact ผลการศึกษา พบว่าหญิงตั้งครรภ์อายุอยู่เฉลี่ย 28.9+4.93 ปี ส่วนใหญ่จบการศึกษาอยู่ในระดับมัธยมศึกษาปลาย ร้อยละ 38.5 มีรายได้เฉลี่ยต่อเดือน 5,001-10,000 บาท ร้อยละ 44.1 โดยมีอาชีพรับจ้างทั่วไปมากที่สุด ร้อยละ 64.6  สถานภาพสมรสคู่ (แบบจดทะเบียน) ร้อยละ 63.4 มีสิทธิในการรักษาประกันสังคม ร้อยละ 49.7 มีความรู้ในภาพรวมอยู่ในระดับสูง  ทัศนคติต่อการตั้งครรภ์และการฝากครรภ์ภาพรวมอยู่ในระดับปานกลาง การรับรู้โอกาสเสี่ยงอยู่ในระดับสูง การรับรู้ประโยชน์ของการฝากครรภ์อยู่ในระดับปานกลาง แรงสนับสนุนทางสังคมจากสามีและบุคคลในครอบครัวอยู่ในระดับสูง เมื่อทดสอบปัจจัยที่มีความสัมพันธ์กับการฝากครรภ์ล่าช้าของหญิงตั้งครรภ์โดยใช้สถิติ Chi-square พบว่าระดับการศึกษาทัศนคติต่อการตั้งครรภ์และฝากครรภ์ และการรับรู้ประโยชน์ของการฝากครรภ์มีความสัมพันธ์กับการฝากครรภ์ล่าช้าของหญิงตั้งครรภ์อย่างมีนัยสำคัญทางสถิติ (p-value&lt;0.05) ดังนั้นบุคลากรทางด้านสาธารณสุขในชุมชนควรให้ความสำคัญในการส่งเสริมสุขภาพทางด้านทัศนคติต่อการตั้งครรภ์และการฝากครรภ์ที่ดี และการรับรู้ประโยชน์ของการฝากครรภ์รวมถึงการสร้างความตระหนักในการฝากครรภ์และการรับรู้ประโยชน์ของการฝากครรภ์ เพื่อนำไปสู่การปฏิบัติตัวที่ถูกต้องต่อไป
DOI: 10.14457/tu.the.2016.1404
title: Foreign language speaking anxiety: a study of employees at POSCO Thailand Company Limited

description: Foreign language speaking anxiety was studied among employees of POSCO (Thailand) Company Limited (POSCO), a firm founded in 1997 and based in Rayong and Chacheongsao, Thailand, which manufactures and sells steel products. Data on degree of anxiety was gathered by questionnaires. Elaine Horwitz’s Foreign Language Classroom Anxiety Scale (FLCAS) was used, assessing responses according to a 5-point Likert scale from strongly agree to strongly disagree. Samples were 50 POSCO office employees who use foreign languages in daily work. Results were a moderate level of speaking anxiety, heightened when a feeling existed among samples that colleagues spoke better English better than they. Among the respondents’ anti-anxiety approaches were taking deep breaths before speaking; smiling; not thinking too much; and listening with concentration. These findings suggest that for second language speakers, confidence about individual tasks is relative. What is comfortable for some may be stressful for others. To resolve this, employers might encourage more study of English speech, preparation, self-efficacy, and practice among employees, leading to altered views.
DOI: 10.14457/tu.the.2016.1405
title: An investigation of English language needs among the externs at an army medical college

description: English has unquestionably become the most important international linguafranca for medical professionals who want to be successful in local and internationaloccupational settings. Therefore, in order to be efficient healthcare providers in thisglobalized era, medical students worldwide try to develop their English languageproficiency to reach this goal.This mixed- method research study was aimed toinvestigate and understand English language needs among the externs at an armymedical college in Thailandbased on their perceptions of the language difficulties andwhat they want in order to improve their English skills. Besides, their requirements forEnglish skills after graduation were also examined. The instruments used in this studywere a questionnaire and a semi- structured interview eliciting the externs’ needs indetail. It was found from the results that the majority of the externs ranked the priorityof the main skills as reading, listening, speaking, and writing respectively owing toacademic reasons. However, the fact that the mean scores in each skill was rated as‘ extensive’ implies their strong needs to improve all four skills in their languagelearning. Among the four skills, they perceived the productive skills, writing andspeaking, vocabulary, grammar, as well as understanding academic matters, were themost problematic for them, while they found reading the least difficult skill to master as they had to read medical textbooks on a regular basis. The main difficulties thathindered them from improving their English included their own personality, medicalstudy workload, lack of opportunity to use English, and factors from the Englishprogram itself that did not live up to their expectation. Apart from this, the majority ofthe externs did not see the importance of studying English for military matters. Theypreferred to learn English according to the necessity for actual use after graduation,such as summarizing or clarifying information to patients, or writing medicalcertificates. Unfortunately, none of these were actually included in their English coursesduring their medical studies. They had to work on their own to master these skills. Fromthe findings, a medical school needs to provide sufficient and effective instruction thatcorrespond to medical students’ needs for developing their English language skills.
DOI: 10.14457/tu.the.2016.1406
title: การนำเทคโนโลยีสารสนเทศอาคารมาใช้ในการก่อสร้าง: อุปสรรคและประสิทธิภาพในการประมาณวัสดุ

description: แบบจำลองเทคโนโลยีสารสนเทศอาคาร (BIM) เพื่อจัดทำแบบก่อสร้าง มีผลพลอยได้ที่สำคัญคือ ข้อมูลปริมาณงานที่เกิดขึ้นจากการเขียนแบบจำลองอาคาร ซึ่งสามารถนำมาใช้ประโยชน์ในการถอดแบบหาปริมาณงานก่อสร้างอาคารได้ งานสารนิพนธ์นี้จึงมีจุดมุ่งหมายเพื่อทำการศึกษาประสิทธิภาพและอุปสรรคของ BIM ด้วยการเปรียบเทียบกับวิธีการแบบดั้งเดิมในระบบสองมิติ โดยมีวัตถุประสงค์หลักคือสำรวจความเห็นของผู้ใช้งานและศึกษาข้อดี ข้อเสียการประยุกต์ใช้ระบบสารสนเทศอาคารในการคิดปริมาณงานก่อสร้างผลการศึกษาแบ่งออกเป็นสองส่วน โดยในส่วนแรกเป็นการสำรวจความคิดเห็นเรื่องศักยภาพของ BIM จากกลุ่มผู้ที่เลือกใช้และไม่เลือกใช้ BIM ในการถอดแบบคิดปริมาณงานก่อสร้าง สำหรับส่วนที่สองเป็นการทดลองเปรียบเทียบเพื่อวัดประสิทธิภาพด้านเวลาและค่าใช้จ่ายระหว่างการใช้ BIM กับการใช้วิธีการดั้งเดิมในการถอดแบบคิดปริมาณงานก่อสร้าง โดยเลือกใช้แบบบ้านเพื่อประชาชนของกรมโยธาธิการและผังเมือง จำนวนสองแบบเป็นตัวอย่าง ผลการศึกษาในส่วนแรกพบว่ากลุ่มตัวอย่างจำนวนมากกว่าครึ่ง ยังไม่รู้จักและไม่ทราบความหมายของ BIM จึงเป็นเหตุให้มีผู้ใช้ BIM เพื่อถอดแบบคิดปริมาณงานอยู่จำนวนน้อยและไม่แพร่หลายนัก อย่างไรก็ตามเมื่อทำการวิเคราะห์ความคิดเห็นของผู้ตอบแบบสอบถามเรื่องประสิทธิภาพของ BIM เปรียบเทียบกับวิธีดั้งเดิมในรูปแบบสองมิติ สามารถสรุปได้ว่า BIM สามารถทำงานได้รวดเร็วกว่า 2 เท่า แต่ในการถอดแบบคิดปริมาณงานซึ่งมีค่าคาดเคลื่อนระหว่างน้อยกว่าการก่อสร้างจริงร้อยละ 15 ไปจนถึงมากกว่าร้อยละ 15 ระบบ BIM ได้ปริมาณงานเฉลี่ยจากการถอดแบบน้อยกว่าการก่อสร้างจริงร้อยละ 6.7 แต่สำหรับผู้ที่ใช้วิธีการแบบดั้งเดิมถอดปริมาณงานได้ปริมาณงานเฉลี่ยน้อยกว่าร้อยละ 6.3 ไปจนถึงมากกว่าการก่อสร้างจริงร้อยละ 8 ในส่วนผลของประสิทธิภาพด้านคุณภาพมีความผิดพลาดที่เกิดจากความไม่ เข้าใจในแบบก่อสร้างซึ่งไม่เกินร้อยละ 15 ผลสำรวจระบบ BIM มีค่าความผิดพลาดเฉลี่ยร้อยละ 4 ซึ่งน้อยกว่าวิธีแบบดั้งเดิมในระบบสองมิติที่ได้ผลถอดแบบคิดปริมาณงานผิดพลาดเฉลี่ยร้อยละ 7 ในส่วนต้นทุนค่าใช้จ่ายพบว่าการใช้ BIM จะมีค่าใช้จ่ายที่สูงกว่าวิธีการดั้งเดิมเฉลี่ยร้อยละ 65 นอกจากนั้นผลสำรวจยังพบว่าการสนับสนุนและการให้เวลาศึกษาปฏิบัติจากองค์กรเป็นสิ่งสำคัญที่ทำให้ผู้ปฏิบัติงานสามารถใช้ BIM ในการทำงานถอดแบบคิดปริมาณงาน ผลการศึกษาในขั้นตอนที่สองสรุปได้ว่า (1) BIM มีคุณภาพผลงานที่ดีกว่าคือ สามารถมองเห็นภาพอาคารในแบบเสมือนจริงที่มีองค์ประกอบและรายละเอียดภายในของอาคารได้ชัดเจนกว่าในระบบสองมิติ (2) ในด้านปริมาณงานที่ถอดแบบนั้น BIM ถอดแบบคิดปริมาณงานได้น้อยกว่าแบบดั้งเดิมในระบบสองมิติ ทั้งนี้อาจเนื่องมาจาก BIM ไม่มีการเผื่อความสูญเสียของวัสดุตามวิธีการถอดแบบซึ่งใช้มาตรฐาน วสท. เป็นเกณฑ์ในการศึกษาครั้งนี้ (3) ผลในการเปรียบเทียบด้านเวลานั้น ระบบ BIM สามารถเขียนแบบและถอดแบบคิดปริมาณงานก่อสร้างได้รวดเร็วกว่าการคิดปริมาณงานแบบดั้งเดิมในระบบสองมิติร้อยละ 15 แต่จะมีค่าใช้จ่ายเพื่อการจ้างทำงานทั้งหมดสูงกว่าร้อยละ 43 ดังนั้นต้นทุนค่าใช้จ่ายจึงเป็นอุปสรรคที่สำคัญในการตัดสินใจนำเครื่องมือดังกล่าวมาใช้ในงานถอดแบบคิดปริมาณงานก่อสร้าง
DOI: 10.14457/tu.the.2016.1407
title: ศักยภาพของแผ่นคอนกรีตมวลเบาที่มีส่วนผสมจากวัสดุโฟมอีพีเอส

description: การศึกษาศักยภาพของแผ่นคอนกรีตมวลเบาที่มีส่วนผสมจากวัสดุโฟมอีพีเอส มีวัตถุประสงค์เพื่อพัฒนาแผ่นคอนกรีตมวลเบา โดยใช้โฟมขนาดเส้นผ่านศูนย์กลาง 3 มม. และ 5 มม. แทนที่ทรายในคอนกรีตปริมาณต่างๆ ทำให้แผ่นคอนกรีตมีน้ำหนักเบากว่าคอนกรีตตามมาตรฐานทั่วไป ร้อยละการแทนที่ทรายด้วยโฟม เท่ากับร้อยละ 0 ,25 ,50 ,75 และ 100 โดยปริมาตรของทราย คุณสมบัติที่ทดสอบได้แก่กำลังอัดและหน่วยน้ำหนักของคอนกรีต หาอัตราส่วนผสมที่เหมาะสม สำหรับนำไปผลิตเป็นแผ่นคอนกรีตมวลเบาจากวัสดุโฟมอีพีเอส เพื่อนำไปปรับใช้กับวัสดุโฟมอีพีเอสเก่า ผลการทดสอบตัวอย่างพบว่า กำลังอัดและหน่วยน้ำหนักของคอนกรีตลดลงตามปริมาณการแทนที่โฟมเพิ่มขึ้นทั้งสองขนาด เมื่อพิจารณาค่ากำลังอัดและหน่วยน้ำหนักของตัวอย่างทดสอบ พบว่าอัตราส่วนผสมที่เหมาะสมสำหรับนำไปผลิตแผ่นคอนกรีตมวลเบาจากวัสดุโฟมอีพีเอส คือการแทนที่ทรายด้วยโฟมที่ร้อยละ 75 โดยปริมาตร มีกำลังอัดเฉลี่ยที่อายุการบ่มคอนกรีต 28 วัน เท่ากับ 128 กก./ตร.ซม. และ 98 กก./ตร.ซม. ตามลำดับ ของอัตราส่วนผสมโฟมทั้งสองขนาด หน่วยน้ำหนักเท่ากับ 1,341 กก./ลบ.ม. และ 1,246 กก./ลบ.ม. ซึ่งคอนกรีตดังกล่าวมีหน่วยน้ำหนักเบากว่าคอนกรีตที่ไม่ผสมโฟมประมาณ 59 เปอร์เซ็นต์ และ 55 เปอร์เซ็นต์ ตามลำดับ  นำอัตราส่วนผสมดังกล่าวมาผลิตเป็นแผ่นคอนกรีตมวลเบา ขนาด กว้าง 20 ซม.ยาว 60 ซม. หนา 7.5 ซม. ผลทดสอบหาค่ากำลังอัดเท่ากับ 94 กก./ตร.ซม. หน่วยน้ำหนักเท่ากับ  1,333 กก./ลบ.ม. ค่าการนำความร้อน เท่ากับ 0.46  วัตต์/เมตร-เคลวิน ค่าการต้านทานความร้อนเท่ากับ 0.18 ตารางเมตร-เคลวิน/วัตต์ ต้นทุนการผลิตแผ่นคอนกรีตมวลเบาจากวัสดุโฟมอีพีเอสประมาณ 25 บาทต่อแผ่นผลการทดสอบพบว่าแผ่นคอนกรีตมวลเบามีที่มีส่วนผสมจากวัสดุโฟมอีพีเอส มีคุณสมบัติด้านกำลังอัดและหน่วยน้ำหนักที่เหมาะกันความร้อนได้ดีช่วยประหยัดพลังงาน สามารถนำมาปรับใช้สำหรับการผลิตคอนกรีตมวลเบาจากวัสดุโฟมเก่าได้ ซึ่งจะสามรถลดปริมาณขยะจากโฟมอีพีเอสและมีคุณสมบัติเป็นฉนวนกันความร้อนได้
DOI: 10.14457/tu.the.2016.1408
title: ศึกษาปัจจัยด้านจิตวิทยาทางการตลาดที่มีผลต่อการตัดสินใจซื้อคอนโดมิเนียมในเขตบางกะปิ

description: ปัจจุบันผู้บริโภคเน้นความสะดวกสบายกันมากขึ้นโดยเฉพาะที่พักศัย ซึ่งผู้บริโภคส่วนใหญ่หันมาเลือกซื้อห้องชุดหรือคอนโดมิเนียมที่ตอบโจทย์ความต้องการ ไม่ว่าจะเป็นในเรื่องของราคา หรือแม้แต่เรื่องของความสะดวกสบาย เนื่องจากใกล้ที่ทำงาน ทำให้สะดวกและประหยัดเวลาในการเดินทาง อีกทั้งยังมีสิ่งอำนวยความสะดวกที่ครบครัน ทำให้ง่ายต่อการดำเนินชีวิต ด้วยเหตุนี้จึงทำให้มีโครงการคอนโดมิเนียมเกิดขึ้นอย่างมากมาย และเมื่อมีโครงการเกิดขึ้น ปัจจัยการเลือกซื้อคอนโดมิเนียมจึงเป็นสิ่งสำคัญ จะซื้ออย่างไรให้คุ้มค่าที่สุดล้วนมีผลต่อผู้ซื้อทั้งนั้นงานวิจัยนี้ศึกษาถึงปัจจัยด้านจิตวิทยาทางการตลาดที่มีผลต่อการตัดสินใจซื้อคอนโดมิเนียมในเขตบางกะปิ โดยทำการวิเคราะห์ปัจจัยหลักที่มีผลต่อการตัดสินใจซื้อคอนโดมิเนียม ด้วยกระบวนการวิเคราะห์เชิงลำดับชั้น (Analytic Hierarchy Process, AHP) ปัจจัยหลักด้านจิตวิทยาทางการตลาดที่ใช้ในการศึกษา คือ ปัจจัยด้านการรับรู้ ปัจจัยด้านแรงจูงใจ ปัจจัยด้านการเรียนรู้ ปัจจัยด้านทัศนคติ และปัจจัยด้านบุคลิกภาพ โดยสุ่มตัวอย่างจากกลุ่มประชากรในเขตบางกะปิจำนวน 100 ตัวอย่าง  เพื่อเก็บรวบรวมข้อมูลปัจจัยหลักที่มีความสำคัญต่อการเลือกซื้อคอนโดมิเนียม และจากกลุ่มตัวอย่างอีกจำนวน 50 ตัวอย่าง เพื่อเก็บข้อมูลความพึงพอใจของปัจจัยย่อยต่างๆ ในการเลือกซื้อคอนโดมิเนียมผลการวิจัยสรุปได้ว่า ปัจจัยที่มีค่าน้ำหนักความสำคัญมากที่สุด 3 อันดับแรก คือ ปัจจัยด้านแรงจูงใจโดยคำนึงถึงราคาที่ถูกกว่าเมื่อเทียบกับโครงการที่มีลักษณะเดียวกัน ซึ่งมีค่าน้ำหนักความสำคัญเท่ากับ 21.16% รองลงมา คือ ปัจจัยด้านทัศนคติโดยคำนึงถึงความมีชื่อเสียงของเจ้าของโครงการที่เป็นที่ยอมรับของผู้บริโภค มีค่าน้ำหนักความสำคัญที่ 10.37% และปัจจัยด้านการรับรู้โดยคำนึงถึงทำเลที่ตั้งของโครงการ อันมีการคมนาคมสะดวกต่อการเข้าถึง ด้วยค่าน้ำหนักความสำคัญเท่ากับ 8.56% ตามลำดับ และเมื่อพิจารณาจากคะแนนความพึงพอใจ พบว่าปัจจัยที่มีคะแนนความพึงพอใจมากที่สุด 3 อันดับแรก คือ ระบบรักษาความปลอดภัย รองลงมา คือ มีบริการหลังการขาย และมีกระบวนการส่งมอบห้องพักได้ตามมาตราฐาน แต่เมื่อพิจารณาจากปัจจัยโดยคำนึงถึงคะแนนความพึงพอใจแบบถ่วงน้ำหนัก พบว่าปัจจัยที่มีคะแนนความพึงพอใจถ่วงน้ำหนักมากที่สุด 3 อันดับแรก คือ ราคาถูกกว่าเมื่อเทียบกับโครงการที่มีลักษณะเดียวกัน  รองลงมา คือ ความมีชื่อเสียงของเจ้าของโครงการเป็นที่ยอมรับของผู้บริโภค และทำเลที่ตั้งของโครงการและการคมนาคมสะดวกต่อการเข้าถึง ตามลำดับ
DOI: 10.14457/tu.the.2016.1409
title: การศึกษาปัจจัยที่มีผลต่อการตัดสินใจซื้อบ้านทาวน์โฮม: กรณีศึกษาในเขตบางขุนเทียน จังหวัดกรุงเทพมหานคร โดยกระบวนการวิเคราะห์ตามลำดับชั้น

description: ปัจจุบันวิถีชีวิตของผู้คนในสังคมปัจจุบันนิยมมีครอบครัวเป็นลักษณะครอบครัวเดี่ยว เน้นความสะดวกสบาย ความปลอดภัย และคุณภาพชีวิตที่ดี “บ้านทาวน์โฮม” จึงเป็นที่อยู่อาศัยอีกทางเลือกหนึ่งที่ได้รับความสนใจเพิ่มขึ้น เนื่องจากเป็นที่อยู่อาศัยที่ตอบรับข้อจำกัดในเรื่องของขนาดและราคาของที่ดิน รวมทั้งทำเลที่มีศักยภาพสอดคล้องกับแหล่งงาน และความต้องการที่อยู่อาศัย ด้วยเหตุนี้จึงผู้ประกอบการหลายรายหันมาให้ความสำคัญในการพัฒนาทาวน์โฮม จึงทำให้เกิดการแข่งขันกันจนมีโครงการเกิดขึ้นมากมาย ดังนั้นผู้ประกอบการจึงควรทราบว่าปัจจัยสำคัญใดบ้างที่ผู้บริโภคให้ความสนใจในการเลือกที่อยู่อาศัย โดยได้รับความคุ้มค่าและเกิดประโยชน์สูงสุดในการเลือกซื้องานวิจัยนี้ศึกษาถึงปัจจัยที่มีผลต่อการตัดสินใจของผู้บริโภคในการซื้อบ้านทาวน์โฮมบริเวณเขตบางขุนเทียน โดยทำการวิเคราะห์ถึงปัจจัยหลักที่มีผลต่อการตัดสินใจซื้อบ้านทาวน์โฮม ด้วยกระบวนการวิเคราะห์ตามลำดับชั้น  (Analytic Hierarchy Process, AHP)  ปัจจัยหลักที่ใช้ในการศึกษา ประกอบด้วย ปัจจัยด้านกายภาพ ปัจจัยด้านทำเลที่ตั้ง ปัจจัยด้านการเงิน และปัจจัยด้านสภาพแวดล้อม โดยการสุ่มตัวอย่างจากกลุ่มประชากรในเขตบางขุนเทียนจำนวน 100 ตัวอย่าง  เพื่อเก็บรวบรวมข้อมูลปัจจัยที่มีความสำคัญต่อการเลือกซื้อบ้านทาวน์โฮมโดยการเปรียบเทียบความสำคัญระหว่างปัจจัยที่ใช้ในการในการตัดสินใจซื้อบ้านทาวน์โฮม และเก็บข้อมูลความพึงพอใจของปัจจัยต่างๆ ในการเลือกซื้อบ้านทาวน์โฮมผลการวิจัยสรุปได้ว่า ผู้บริโภคให้ค่าน้ำหนักความสำคัญของปัจจัยหลักมากที่สุด 3 อันดับแรก คือ ปัจจัยด้านกายภาพ ซึ่งมีค่าน้ำหนักความสำคัญเท่ากับ 34.3% รองลงมา คือ ปัจจัยด้านทำเลที่ตั้ง ซึ่งมีค่าน้ำหนักความสำคัญเท่ากับ 31.1% และปัจจัยด้านการเงิน ซึ่งมีค่าน้ำหนักความสำคัญเท่ากับ 24.8% ตามลำดับ และเมื่อพิจารณาค่าน้ำหนักความสำคัญของปัจจัยทั้งหมดภายใต้เป้าหมายสูงสุด พบว่าปัจจัยรองที่มีค่าน้ำหนักความสำคัญมากที่สุด 3 อันดับแรก คือ ปัจจัยด้านราคาและเงื่อนไขการขายที่ดี รองลงมา คือ ปัจจัยด้านขนาดและรูปร่างที่ดิน และความสะดวกในการคมนาคม ตามลำดับ ทั้งนี้หากพิจารณาจากคะแนนความพึงพอใจของปัจจัยรอง พบว่าปัจจัยที่มีคะแนนความพึงพอใจมากที่สุด 3 อันดับแรก คือ ราคาและเงื่อนไขการขายที่ดี รองลงมา คือ ระยะทางจากศูนย์กลางกิจกรรมต่างๆ และความสะดวกในการคมนาคม ตามลำดับ เมื่อนำค่าน้ำหนักความสำคัญและคะแนนความพึงพอใจของปัจจัยรองมาพิจารณาร่วมกัน จะพบว่าปัจจัยรองที่มีคะแนนความพึงพอใจถ่วงน้ำหนักมากที่สุด 3 อันดับแรก คือ ราคาและเงื่อนไขการขายที่ดี  รองลงมา คือ ความสะดวกในการคมนาคม และขนาดและรูปร่างที่ดิน ตามลำดับ และเมื่อนำมาพิจารณาปัจจัยหลักภายหลังถ่วงน้ำหนักด้วยวิธีวิเคราะห์ตามลำดับชั้น (AHP) ในการตัดสินใจซื้อบ้านทาวน์โฮม ทั้งหมด 4 ปัจจัย พบว่าปัจจัยหลักที่มีความสำคัญมากที่สุด 3 ด้าน คือ ปัจจัยด้านการเงิน ซึ่งมีคะแนนความพึงพอใจเท่ากับ 5.15 คะแนน รองลงมาคือ ปัจจัยด้านทำเลที่ตั้ง ซึ่งมีคะแนนความพึงพอใจเท่ากับ 4.40 คะแนน และปัจจัยด้านกายภาพ ซึ่งมีคะแนนความพึงพอใจเท่ากับ 4.17 คะแนน ตามลำดับ